На основу решења Привредног суда у Сомбору Посл.бр. 3Ст.14/2015 од 22.01.2016. године, и решења стечајног судије Привредног суда у Сомбору о банкротству 3Ст.14/2015 од 04.07.2016. године, као и на основу одлуке Одбора поверилаца од 22.08.2017. године, у складу са члановима 131, 132 , 133 и 135, Закона о стечају („*Сл. гласник РС*“, бр. 104/2009, 99/2011, 71/2012 -одлука УС и 83/2014), и Националним стандардом бр. 5 о начину и поступку уновчења имовине стечајног дужника („*Сл. гласник РС*“, бр. 13/2010.), стечајни управник стечајног дужника:

**АПАТИНСКИ ТРЖНИ ЦЕНТАР ДОО- у стечају**

**из Апатина , Ул.Бранка Радичевића 3**

**ОГЛАШАВА**

**продају стечајног дужника као правног лица**

**методом јавног надметања**

**Најважнију имовину стечајног дужника чини:**

**1.Пијачни плато,** корисне површине 636м2, уписан у лист непокретности 7417 К.О. Апатин, изграђен на парцели број 2274/1, зграда број 1**;**

**2.Пијачни плато,** површине 654м2 , изграђен на парцели бр. 2277, лист непокретности 7417 К.О. Апатин – (објекат је у поступку озакоњења)

**3.Канцеларија,** корисне површине 128м2, уписана у лист непокретности 7417 К.О. Апатин изграђена на парцели број 2274/1, зграда број 2**;**

**4. Пословни простори –** локали уписани у лист непокретности 7417 К.О. Апатин и то: Локал број 8, корисне површине 24м2, изграђен на парцели број 2274/1, зграда број 1; Локал број 9, корисне површине 24м2, изграђен на парцели број 2274/1, зграда број 1; Локал број 10,корисне површине 24м2, изграђен на парцели број 2274/1, зграда број 1; Локал број 11,корисне површине 25м2, изграђен на парцели број 2274/1, зграда број 1; Локал број 12,корисне површине 75м2, изграђен на парцели број 2274/1, зграда број 1; Локал број 14,корисне површине 29м2, изграђен на парцели број 2274/1, зграда број 1; Локал број 15,корисне површине 29м2, изграђен на парцели број 2274/1, зграда број 1; Локал број 16,корисне површине 29м2, изграђен на парцели број 2274/1, зграда број 1; Локал број 17,корисне површине 29м2, изграђен на парцели број 2274/1, зграда број 1; Локал број 28,корисне површине 25м2, изграђен на парцели број 2274/1, зграда број 1; Локал број 29,корисне површине 25м2, изграђен на парцели број 2274/1, зграда број 1; Локал број 30,корисне површине 25м2, изграђен на парцели број 2274/1, зграда број 1; Локал број 31,корисне површине 24м2, изграђен на парцели број 2274/1, зграда број 1; Локал број 17, површине 20м2 , изграђен на парцели бр. 2277, (локал број 17 на парцели бр. 2277 је у поступку озакоњења)

**5. Земљиште** (градско грађевинско земљиште укупне површине 1ха 03 а 89 м2 обухвата земљиште под зградом, земљиште уз зграду и грађевинске парцеле) уписано као приватна својина у лист непокретности 7417 К.О. Апатин на парцелама 2274/1,2274/5, 2275/2, 2277.

**6. Опрема** ( 138 пијачних тезги, 16 расхладних витрина, опрема за видео надзор и друго)

**7. Права и обавезе** из Уговора о поверавању обављања комуналне делатности – управљање, уређење и одржавање пијаце, закљученим 06.11.2014. године са Општином Апатин.

Процењена вредност стечајног дужника као правног лица **58.400.000,00 рсд.**

Почетна цена за јавно надметање је 50% од процењене вредности **29.200.000,00 рсд.**

Депозит за учешће на јавном надметању је 20% од процењене вредности **11.680.000,00 рсд.**

**Право на учешће имају сва правна и физичка лица која:**

1.након добијања профактуре, изврше уплату ради откупа продајне документације у износу од 80.000,00 динара, увећано за износ ПДВ-а. Профактура се може преузети сваког радног дана у периоду од **08.00 до 14.00** часова по претходном договору са стечајним управником, контакт телефон: **064 1617414**. Рок за откуп продајне документације је 12**.10.2017**. године.

 2. уплате депозит у износу од **11.680.000,00** динара, на текући рачун стечајног дужника број: **355-3200483760-49** који се води код „Војвођанске банке“ АД Нови Сад. Рок за уплату депозита је **12.10.2017**. године

3.потпишу изјаву о губитку права на враћање депозита. Изјава чини саставни део продајне документације.

4.потпишу уговор о чувању поверљивих података приликом преузимања продајне документације.

Након уплате депозита а најкасније до **12.10.2017**. године потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, лично или од стране овлашћеног лица и доказ да је у питању овлашћено лице, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање у колико јавном надметању не присуствује потенцијални купац лично (за физичка лица) или законски заступник (за правна лица).

Стечајни дужник се купује у виђеном стању, без гаранција стечајног управника у погледу евентуалних недостатака. Имовина се може разгледати након откупа продајне документације, сваким радним даном од 8 до 14 часова, закључно са **12.10.2017**.године, уз претходну најаву стечајном управнику на телефон 064 161 7414.

Јавно надметање одржаће се дана **17.10.2017**. године у **12:00** часова на следећој адреси: Апатински тржни центар доо – у стечају, Бранка Радичевића 3, Апатин.

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од **10:00 до 11:50** часова, на истој адреси.

Стечајни управник спроводи јавно надметање тако што:

-региструје лица која имају право учешћа на јавном надметању (имају овлашћења или су лично присутни),

-отвара јавно надметање читајући правила надметања,

-позива учеснике да истакну понуду на оглашену цену, коју су спремни да плате,

-одржава ред на јавном надметању,

-проглашава купца када ниједна друга странка не истакне већу цену од последње понуђене цене,

-потписује записник.

Купопродајни уговор се потписује у року од **3 радна дана** од дана одржавања јавног надметања. Проглашени Купац је дужан да уплати преостали износ купопродајне цене у року од **15 дана** од дана потписивања купопродајног уговора. После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси. За потраживања према стечајном дужнику која су настала до обуставе стечајног поступка ни стечајни дужник ни његов купац не одговорају повериоцима. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац.. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит биће задржан до доношења одлуке Комисије за заштиту конкуренције по поднетој пријави купца.

Све порезе и све трошкове у вези реализације купопродајног уговора у целости сноси купац. Стечајни дужник је у систему ПДВ-а.

Oвлашћено лице: стечајни управник, Предраг Ерић, контакт телефон: 064/161-7414;